Ардагаст

Ардагаст или РадогостDERKSEN, RICK. "NOTES ON THE SLAVIC METATHESIS OF LIQUIDS". In: Studies in Slavic and General Linguistics 34 (2008): 41 (footnote nr. 5). Accessed June 1, 2021. http://www.jstor.org/stable/40997581.Relations between the autochthonous population and the migratory populations on the territory of Romania: a collection of studies, p. 198 (старогрчки: Ἀρδάγαστος Ardagastos; fl. 584–597History of the Later Roman Empire from Arcadius to Irene, p. 144) бил поглавар на Склавините, заедно со Перагаст (594), споменати од страна на Теофилакт Симоката.

Во 584 година Ардагаст во сојуз со аварскиот кан Бајан, предводејќи голема војска ги нападнал балканските провинции на Византија. Во тој поход стигнале се до ѕидините на Цариград, но на крајот биле поразени од страна на византиската војска предводена од војсководецот Коментиол. Ардагастовата војска се повлекла на брегот на Дунав.

Во 585 Ардагаст повторно ги нападнал подунавските земји на Византија и во таа прилика зел многу плен, и продолжил до Адрианопол, каде повторно бил поразен од трупите на Коментиол, по што се повлекол преку Дунав.

Територијата која ја запоседнал се нарекувала Ардагастова земја што несумливо сведочи за неговото влијание и моќ. На оваа територија тој пред се бил заповедник и цивилен старешина. Со вакви овластувања Ардагаст спрема терминологијата на византиските писци би бил архонт, а можеби и крал (rex) како што во раниот среден век се нарекувале варварските владетели.

Во 593 година Ардагаст ги предводи Словените во напад на византиската област Тракија. Византискиот војсководител Приск со голема армија го преминува Дунав и изненадно ги нападнал поседите на Ардагаст. Ардагаст успева да побегне, но ги губи своите поседи. Многу Словени биле заробени и испратени во Византија.

 Наводи 

 History of the Later Roman Empire from Arcadius to Irene, Vol 2





Категорија:6 век во Европа
Категорија:Стари Словени